প্রশ্ন (৩১/২৩১): শুক্রবারে মৃত্যুবরণ করলে কবর আযাব মাফ হয় কি? দলীল ভিত্তিক জানিয়ে বাধিত করবেন।  -নূরে আলম ছিদ্দীকী  ভান্ডারখোলা উচ্চবিদ্যালয়, মোল্লাহাট, বাগেরহাট।  উত্তর : রাসূলুল্লাহ (ছাঃ) বলেন, কোন মুসলমান যদি জুমআর দিনে অথবা জুমআর রাতে মারা যায়, আল্লাহ তাকে কবরের ফিৎনা হতে রক্ষা করেন (আহমাদ, তিরমিযী, মিশকাত হা/১৩৬৭)। ইমাম সুয়ূত্বী বলেন, কেননা জুমআর দিন জাহান্নাম উত্তপ্ত করা হয় না। এর দরজা বন্ধ থাকে। জাহান্নামের দারোগার এদিন অন্য দিনের ন্যায় কাজ থাকে না। এ দিন আল্লাহ যদি কোন বান্দার মৃত্যু ঘটান, তাহলে ঐ বান্দা ঐ সুযোগ লাভে ধন্য হয় (মিরআত ৪/৪৪১ পৃঃ)। তবে এর অর্থ এটা নয় যে, মুশরিক ও মুনাফিকরা স্থায়ীভাবে কবর আযাব হতে মুক্তি পাবে।